diamantverktøy
Store norske leksikon,Teknologi og industri,Maskiner,Verktøymaskiner
På grunn av sin store hardhet og temperaturbestandighet, opptil 800 °C i luft, brukes diamant mye til verktøy. For slike formål anvendes industridiamanter og, i økende utstrekning, syntetiske diamanter.
Større diamanter brukes til trekkdyser (se trekking), kan innfattes i stål og brukes for avretting av slipeskiver, som dreieverktøy, til gravering og lignende og i borekroner for fjellboring. Diamantsager for skjæring av stein og andre harde ting har oftest en egg, bestående av sammensintret metallpulver med små diamantkorn i. Lignende type diamantverktøy brukes i optisk slipeverktøy og for annen bearbeiding av glass.For fasettsliping av edelstener brukes kobberskiver eller støpejernskiver med innpresset diamantstøv i overflaten. Svært fint diamantpulver brukes til polering – ofte i form av en oljepasta. Diamantslipeskiver brukes for sliping av hardmetall (wolframkarbid). Les mer i Store norske leksikon verktøymaskiner